钦定古今图书集成/明伦汇编/氏族典/第357卷 > 《廖用贤尚友录》 > 林虙
## 钦定古今图书集成/明伦汇编/氏族典/第357卷 > 《廖用贤尚友录》 > 林虙

按《长洲县志》：虙字德祖，父旦。虙少颖悟绝人，能传父
祖业。伯父希尝获古镜，背有“‘龙翔’二字，虙从旁曰：‘是
非唐大帝时物乎’？希异之曰：‘是儿眉过于目，当复以
文名，可继其祖矣’。”遂以德祖字之。入为太学录。时方
以三舍取士，乃身为劝率，从者风靡。大观三年，廷试，
邑士预选者五十三人。上赐诏曰：“进贤受上赏。”知州
教授特转一官。虙由奉议郎改宣德郎。知州徐申遂
于学之南立“进贤坊”、“荣赐亭”以侈之。